ห่วงพี่น้องชาวนา เตือนเฝ้าระวังน้ำท่วมภาคใต้ตั้งแต่วันที่ 5 – 8 เมษายนนี้
นายณัฏฐกิตติ์ ของทิพย์ อธิบดีกรมการข้าว เปิดเผยว่า จากการคาดการณ์สภาพอากาศของกรมอุตุนิยมวิทยา ตั้งแต่วันนี้ถึงวันที่ 7 เมษายน 2565 พบว่าอิทธิพลของลมตะวันออกยังคงพัดปกคลุมอ่าวไทยและภาคใต้ ทำให้ภาคใต้มีฝนตกหนักถึงหนักมากบางแห่ง กรมชลประทาน ขานรับนโยบายตามประกาศของกองอำนวยการน้ำแห่งชาติ ฉบับที่ 8/2565 แจ้งเตือนให้เฝ้าระวังพื้นที่เสี่ยงน้ำท่วมฉับพลัน น้ำป่าไหลหลาก ในช่วงวันที่ 5 – 8 เมษายน 2565 บริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส จึงได้สั่งการให้ศูนย์เมล็ดพันธุ์ข้าวและศูนน์วิจัยข้าวในพื้นที่ ติดตามสภาพอากาศอย่างต่อเนื่อง และกำชับให้เจ้าหน้าที่ลงพื้นที่เข้าไปช่วยเหลือ ให้คำแนะนำพี่น้องชาวนาและคอยติดตามสถานการณ์อย่างใกล้ชิด เพื่อสร้างความเชื่อมั่นให้กับพี่น้องชาวนาในภาคใต้ที่ได้รับผลกระทบจากเหตุอุทกภัยในครั้งนี้ พร้อมได้กำชับให้ศูนย์วิจัยข้าวและศูนย์เมล็ดพันธุ์ข้าวในจังหวัดที่เกี่ยวข้อง ลงพื้นที่เข้าไปช่วยเหลือ ให้คำแนะนำพี่น้องชาวนาและคอยติดตามสถานการณ์อย่างใกล้ชิด เพื่อสร้างความเชื่อมั่นให้กับพี่น้องชาวนาในภาคใต้ที่ได้รับผลกระทบจากเหตุอุทกภัยในครั้งนี้